Diari Oficial de la Generalitat Valenciana


Sumari del DOGV 7247, del 03-04-2014 (2014/2919)

RESOLUCIÓ de 31 de març de 2014, de la Direcció General de Recursos Humans, per la qual es convoca el concurs de mèrits número 13/2014, per a la provisió de llocs de treball del cos A1-04, Superior Tècnic d'Inspectors de Tributs de l'Administració de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7247

Data del DOGV
:   03-04-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/2919


Data del document
:   31-03-2014

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * concurs administratiu

RESOLUCIÓ de 31 de març de 2014, de la Direcció General de Recursos Humans, per la qual es convoca el concurs de mèrits número 13/2014, per a la provisió de llocs de treball del cos A1-04, Superior Tècnic d'Inspectors de Tributs de l'Administració de la Generalitat. [2014/2919]  
Actualment hi ha en l'Administració del Consell determinats llocs de treball reservats a funcionaris del Cos A1-04, Superior Tècnic d'Inspectors de Tributs de l'Administració de la Generalitat, de provisió per concurs i inclosos en les relacions de llocs de treball vigents, aprovades per la Resolució d'esta Direcció General de 13 de setembre de 2013 (DOCV 7112, 17.09.2013), que estan vacants o proveïts de manera provisional. Per tant, han de ser objecte de concurs per a la seua provisió ordinària i amb caràcter de destinació definitiva, entre funcionaris que posseïsquen els requisits exigits i obtinguen la puntuació necessària. Així mateix, es realitzarà una fase de resultes en la qual s'oferiran aquells llocs de treball classificats com a cap de secció, que resulten vacants com a conseqüència que el seu titular haja obtingut una altra destinació en este concurs.  
Esta resolució es dicta de conformitat amb el que disposa l'article 99 i següents de la Llei 10/2010, de 90 de juliol, d'Ordenació i Gestió de la Funció Pública Valenciana; el Decret 139/2000, de 26 de setembre, pel qual s'aprova el Reglament del Cos d'Inspectors de Tributs de la Generalitat Valenciana, i els articles 19 a 25 del Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de Funció Pública Valenciana.  
  
En virtut d'això, fent ús de les competències que li atribuïx l'article 39 del Decret 20/2013, de 25 de gener, del Consell de la Generalitat, pel qual s'aprova el Reglament Orgànic i Funcional de la Conselleria d'Hisenda i Administració Pública, resol:  
  
Primer  
Convocar un concurs per a la provisió dels llocs de treball del Cos A1-04, Superior Tècnic d'Inspectors de Tributs de l'Administració de la Generalitat, caps de secció, que es relacionen en annex II d'esta resolució i els llocs de treball amb titular que es relacionen en l'annex III que, si obté destinació el seu titular, constituïxen les resultes.  
  
  
Segon  
Aprovar les bases que figuren en l'annex I i que regiran esta convocatòria.  
  
Tercer  
Designar les persones que formaran part de la comissió de valoració, la qual tindrà la composició següent:  
  
Titulars  
President: Javier Iranzo Molinero, Direcció General de Tributs i Joc.  
  
Vocals:  
Ángel Zaera Casado, Conselleria d'Hisenda i Administració Pública.  
Isabel Cazorla Company, Conselleria d'Hisenda i Administració Pública.  
M. Victoria Galera Vega, Conselleria d'Hisenda i Administració Pública.  
M. Carmen Chillarón Fafila, Conselleria d'Hisenda i Administració Pública.  
María Jesús Martínez Lucas, Direcció General de Recursos Humans.  
Vocal secretària: Ana Masiá Llorca, Direcció General de Recursos Humans.  
  
  
Suplents  
President: Enrique Guillén Bort, Direcció General de Tributs i Joc.  
  
Vocals:  
Isabel Vicens Blay, Conselleria d'Hisenda i Administració Pública.  
Susana Navarro Goig, Conselleria d'Hisenda i Administració Pública.  
Eleuterio Hernández García, Conselleria d'Hisenda i Administració Pública.  
Casilda Burguet Amorós, Conselleria d'Hisenda i Administració Pública.  
Pilar Fuertes Puente, Direcció General de Recursos Humans.  
  
Vocal secretari: Alfonso Rodríguez Villalba, Direcció General de Recursos Humans.  
  
El funcionament de la comissió de valoració s'ajustarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
Esta resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb el que disposen els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades podran interposar un recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes comptador des de l'endemà de la publicació. Alternativament, si no es recorre en reposició, podrà interposar-se directament recurs contenciós administratiu davant del Jutjat Contenciós Administratiu de la ciutat de València, o aquell en la circumscripció del qual tinga la persona recurrent el seu domicili, en el termini de dos mesos comptadors des de l'endemà de la publicació d'esta resolució.  
  
València, 31 de març de 2014.- La directora general de Recursos Humans: Ana Brugger Navarro.  
  
  
  
ANNEX I  
Bases de la convocatòria  
  
Primera. Participants  
Per a participar en esta convocatòria s'han de complir els requisits exigits en la classificació dels llocs de treball convocats, en la normativa vigent i en esta convocatòria, i mantindre'ls durant tot el procediment fins al dia de la presa de possessió.  
La participació en este procediment podrà tindre caràcter voluntari o forçós:  
  
A) Podrà participar amb caràcter voluntari:  
El personal funcionari de carrera del subgrup A1-04, Cos Superior Tècnic d'Inspectors de Tributs d'Administració de la Generalitat.  
  
El personal esmentat podrà prendre part siga quina siga la seua situació administrativa, excepte el suspés ferm, mentres dure la suspensió, i el personal excedent voluntari per interés particular durant el termini legal obligatori de permanència en esta situació previst en l'apartat 1 de l'article 127 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
El personal amb destinació definitiva haurà d'haver romàs un mínim d'un any en el lloc de treball per a poder participar en esta convocatòria, excepte en els casos següents:  
1) En l'àmbit d'una mateixa conselleria, o dels organismes i ens que en depenen.  
2) Quan el seu lloc de treball haja sigut amortitzat o obtingut com a conseqüència d'un pla d'ocupació.  
3) Quan haja sigut remogut o cessat del seu lloc de treball.  
4) Quan es tracte de la primera destinació definitiva obtinguda després de la superació d'un procediment d'accés.  
  
B) Participarà amb caràcter forçós:  
1) El personal funcionari de carrera del subgrup A1-04, Cos Superior Tècnic d'Inspectors de Tributs d'Administració de la Generalitat, en situació d'excedència forçosa, així com el declarat, amb caràcter ferm, suspens amb pèrdua del lloc de treball, sempre que haja complit el període de suspensió. Si no participa en este concurs, el personal esmentat serà declarat en la situació d'excedència voluntària per interés particular.  
2) El personal adscrit provisionalment a algun dels llocs convocats per a la seua provisió en esta resolució. Este personal haurà de sol·licitar, almenys, el lloc que ocupa provisionalment, i si no concursa, quedarà en situació d'excedència voluntària per interés particular.  
  
  
Segona. Presentació de sol·licituds  
Les sol·licituds de participació en esta convocatòria es presentaran segons el model normalitzat que figura en l'annex IV de la present resolució i que es està disponible en la pàgina web de la Generalitat (www.gva.es, Guia PROP, Ocupació pública).  
La sol·licitud haurà de presentar-se en el termini de 15 dies hàbils comptadors des de l'endemà de la publicació d'esta resolució en el Diari Oficial de la Comunitat Valenciana en el Registre de la Conselleria d'Hisenda i Administració Pública, en els corresponents registres dels servicis centrals i territorials de les distintes conselleries o en qualsevol de les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per a participar en la fase de resultes es farà constar expressament en la sol·licitud.  
  
Tercera. Acreditació de mèrits  
S'entendran al·legats i acreditats els mèrits que consten anotats en el Registre de Personal de la Generalitat i que hagen de valorar-se d'acord amb la convocatòria, sense necessitat d'aportar la documentació acreditativa corresponent, de conformitat amb el que disposa l'article 3.2 del Decret 60/1986, de 19 de maig, del Consell, pel qual s'implanta el Registre de Personal de la Generalitat i se'n regula el funcionament.  
  
Els mèrits que no consten anotats, hauran d'acreditar-se a través de l'aportació de còpia confrontada/compulsada de la documentació justificativa corresponent abans de la finalització del termini de presentació de sol·licituds. A fi de facilitar la gestió del procediment, esta documentació haurà de presentar-se en el mateix orde en què estan relacionats els apartats del barem indicat en la base quarta.  
  
Quarta. Barem de mèrits  
De conformitat amb el que disposa l'article 9.2 del Decret 139/2000, de 26 de setembre, pel qual s'aprova el Reglament del Cos d'Inspectors de Tributs de la Generalitat Valenciana, la valoració dels mèrits dels concursants es realitzarà d'acord amb el que s'establix en la present base:  
1. Antiguitat. La puntuació màxima d'este apartat serà de 6 punts.  
  
1.1. Anys de servici:  
1) En el cos: 1 punt per cada any d'antiguitat en el cos. Als períodes inferiors a l'any natural se'ls assignarà la puntuació que, en proporció a la seua respectiva duració, corresponga.  
2) En les distintes administracions públiques: 0,1 punts per cada any d'antiguitat en les distintes administracions públiques. A estos efectes, es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'Administració Pública. Als períodes inferiors a l'any natural se'ls assignarà igualment la puntuació que, en proporció a la seua respectiva duració, corresponga.  
Observacions:  
1. Per al personal que es va integrar procedent del Cos Superior de Finances de l'Estat, tant automàticament per exercir llocs de treball de la Conselleria d'Economia, Hisenda i Administració Pública en la data de creació del Cos Superior d'Inspectors de Tributs de l'Administració de la Generalitat, com en virtut de processos de transferència de competències de l'Administració de l'Estat a la de la Generalitat, l'antiguitat en el cos es computarà des de la data del seu ingrés en el Cos Superior de Finances de l'Estat o en el Cos Superior d'Hisenda de l'Estat.  
2. En cap cas un mateix període de temps podrà computar-se simultàniament com a antiguitat en el cos i en les distintes administracions públiques.  
3. La valoració màxima de l'antiguitat en les distintes administracions públiques serà de 2 punts.  
  
1.2. Grau personal:  
En atenció al nivell de complement de destinació del lloc convocat respecte del corresponent al grau personal consolidat del concursant:  
  
a) Si el grau consolidat és superior al nivell del lloc: 3 punts.  
b) Si és igual: 2 punts.  
c) Si és inferior: 1 punt.  
2. Titulacions acadèmiques, cursos de formació i perfeccionament i coneixements de valencià. La puntuació màxima d'este apartat serà de 6 punts.  
2.1. Titulacions acadèmiques: per estar en possessió de titulacions addicionals a la que va servir per a l'ingrés en el cos:  
A) Si les titulacions estan entre les requerides per a l'accés al cos, és a dir, llicenciatura en Dret, o en Economia o en Administració i Direcció d'Empreses; o bé, títol universitari oficial de grau en Dret, o en Economia o en Administració i Direcció d'Empreses, més títol oficial de màster universitari que, d'acord amb els plans d'estudi vigents, estiga relacionat amb les funcions assignades al cos, 5 punts amb independència del seu nombre.  
  
B) Si les titulacions no es troben compreses en l'apartat anterior, un punt amb independència del seu nombre.  
  
2.2 Cursos de formació i perfeccionament rebuts.  
A) Que tinguen relació amb les funcions pròpies del personal del cos: cada curs es valorarà en funció de la seua duració, d'acord amb el barem següent:  
Fins a 30 hores: 0,25 punts.  
Més de 30 hores, fins a 60 hores: 0,50 punts.  
Més de 60 hores: 1,00 punt.  
B) Que no tinguen relació amb les funcions pròpies del personal del cos: cada curs es valorarà de conformitat amb barem següent:  
Fins a 30 hores: 0,05 punts.  
Més de 30 hores, fins a 60 hores: 0,10 punts.  
Més de 60 hores: 0,20 punt.  
Observacions:  
1. Únicament s'entendrà que guarden relació amb les funcions pròpies del personal del cos, els cursos sobre tributs, procediments tributaris i, en general, qüestions de dret tributari, així com els relatius a qüestions d'hisenda pública impositiva.  
2. Solament es valoraran aquells cursos impartits per escoles o instituts públics de formació de funcionaris.  
3. No resultaran computables, en cap cas, aquells cursos que haja realitzat l'aspirant i que hagen sigut per a ell requisit indispensable per a adquisició de la respectiva condició de funcionari de carrera.  
4. La valoració màxima d'este mèrit serà de 4 punts.  
2.3. Coneixements de valencià:  
- Coneixement oral: 0,5 punts.  
- Coneixement elemental: 1,00 punt.  
- Coneixement mitjà: 2,00 punts.  
- Coneixement superior: 3,00 punts.  
Observacions:  
1.Solament es tindran en compte els coneixements acreditats per mitjà del corresponent certificat de la Junta Qualificadora de Coneixements de Valencià.  
2.Quan l'aspirant justifique diversos nivells de coneixement, es computarà únicament el de major nivell.  
3. Mèrits específics (experiència en llocs semblants i altres). La puntuació màxima d'este apartat serà de 12 punts.  
3.1. Experiència en llocs semblants.  
En atenció a l'exercici efectiu de llocs de treball les funcions dels quals siguen semblants a les del lloc convocat, amb independència de l'Administració on s'hagen exercit estos llocs:  
1) 2 punts per any de servici si el lloc exercit és de nivell superior al lloc convocat.  
2) 1,5 punts per any de servici si el lloc exercit és del mateix nivell que el lloc convocat.  
3) 1 punt per any de servici si el lloc exercit és de nivell inferior al lloc convocat. Als períodes inferiors a l'any natural se'ls assignarà la puntuació que, en proporció a la seua respectiva duració, corresponga.  
  
Observacions:  
1. En relació amb el personal al qual fa referència l'observació primera de l'apartat 1 d'este barem, es tindran en compte els llocs exercits des de l'ingrés en el Cos Superior d'Inspectors de Finances de l'Estat o en el Cos Superior d'Inspectors d'Hisenda de l'Estat, segons siga procedent.  
2. En relació amb la resta del personal del cos, es tindran en compte els llocs que exercisquen a partir del seu ingrés en este.  
3.2. Altres mèrits (publicacions i cursos i conferències impartits).  
  
Per este concepte es podrà concedir fins a 2 punts, si tots els mèrits al·legats tenen relació amb les funcions pròpies del personal del cos o, en cas contrari, fins a 1 punt.  
Observacions:  
Únicament es tindran en compte que tinguen relació amb les funcions pròpies del personal del cos les publicacions, cursos i conferències sobre tributs, procediments tributaris i, en general, qüestions de dret tributari, així com els relatius a qüestions d'hisenda pública impositiva.  
  
  
Quinta. Valoració de mèrits  
Únicament es tindran en compte els mèrits al·legats, obtinguts i acreditats abans de finalitzar el termini de presentació de sol·licituds per a participar en este concurs.  
Els mèrits seran valorats per un òrgan tècnic format segons el que disposa l'article 10 del Decret 139/2000, la composició del qual s'indica en l'apartat segon d'esta resolució.  
  
Sexta. Adjudicació de destinacions  
L'adjudicació de destinació es farà segons l'orde de la puntuació que s'haguera obtingut per aplicació del barem assenyalat en la base quarta.  
Quan de l'aplicació del barem previst resulte empat entre dos o més aspirants, el lloc serà adjudicat a l'aspirant més antic en el cos i, a la mateixa antiguitat, tenint en compte que en el Cos Superior Tècnic d'Inspectors de Tributs el sexe masculí és l'infrarepresentat, l'empat es dirimirà adjudicant el lloc al candidat de l'esmentat sexe. Si persistix l'empat, es resoldrà atenent el criteri d'estricte orde alfabètic del primer cognom dels funcionaris en qüestió, prenent per a això el cognom que amb este fi s'insacule.  
La comissió de valoració, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases de valoració del concurs i l'adjudicació provisional, tant dels llocs vacants oferits com dels de resultes que hagen pogut quedar vacants en obtindre els seus titulars un lloc de treball en este concurs.  
A este efecte, les llistes resultants es faran públiques en el tauler d'anuncis dels servicis centrals de la Conselleria d'Hisenda i Administració Pública, en el carrer Miquelet número 5, de València, i en els taulers d'anuncis de les direccions territorials de l'esmentada Conselleria a Alacant (carrer de Churruca, 25) i a Castelló (plaça de Tetuan, 38-39). En l'anunci corresponent es concedirà un termini de deu dies hàbils comptador des de l'endemà de la seua exposició, perquè les persones interessades puguen al·legar i, si és el cas, justificar el que consideren pertinent davant de la comissió de valoració.  
Així mateix, i només a l'efecte informatiu, s'inserirà en la pàgina web de la Generalitat (?www.gva.es?), opció Prop, Ocupació pública.  
  
Una vegada que la comissió de valoració redacte la proposta de resolució, amb les al·legacions i les justificacions presentades, tant si han sigut estimades com desestimades, serà elevada a la Direcció General de Recursos Humans perquè es publique en el DOCV, i esta publicació servirà de notificació als interessats.  
  
Sèptima. Resolució del concurs  
Este concurs el resoldrà la Direcció General de Recursos Humans de la Conselleria d'Hisenda i Administració Pública, en un termini no superior a sis mesos, comptador des de l'endemà a aquell en què finalitze el termini de presentació de sol·licituds de participació.  
  
  
Octava. Desistiment i renúncia  
1) Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs.  
2) Renúncia: no produirà cap efecte la renúncia de la destinació adjudicada en este concurs, llevat que amb anterioritat a la finalització del termini possessori, excloses les pròrrogues que eventualment s'acorden, les persones interessades obtingueren una altra destinació per resolució d'una altra convocatòria concurrent, tant de concurs com de lliure designació, i en este cas podran optar per una de les destinacions adjudicades, per mitjà d'un escrit dirigit a la Direcció General de Recursos Humans, entenent que renuncia a la resta de llocs adjudicats en les distintes convocatòries.  
A estos efectes, s'entén per convocatòries concurrents les que en la data de finalització del termini de presentació d'instàncies d'alguna d'estes, no s'haguera publicat la resolució d'una altra.  
  
Novena. Cessament i presa de possessió  
En la resolució del concurs s'indicarà allò que corresponga en relació amb el cessament i presa de possessió del lloc de treball que hagen de formalitzar-se com a conseqüència d'aquell.